महाराज प्रबीर ठहाका लगा कर हँस पड़े फिर गंभीर हो गये। क्रंाति वह होती है जो भीतर से पनपती है, क्रांति प्रायोजित नहीं अपितु स्वत:स्फूर्त होती है। क्रांति विदेशी नहीं होती या कि विचारधारा का इश्तेहार ले कर नहीं जनमती। क्रांति एक घटना है जिसकी चिंगारी भीतर ही सुलगती है और फिर ऐसा दावानल हो जाती है जो बदल देती है एक पूरी की पूरी व्यवस्था। क्रांति नारों से नहीं आती, बल्कि क्रांति के दौरान नारे पैदा होते हैं। क्रांति किसी लाल-पीले झंडे की छाया में नहीं होती,..., क्रांति गुजरती है तब उसपर गीत बनते है, रंग भरे जाते हैं और पहचान दी जाती है।